《落叶二首 其一》
清代·金武祥

江上秋声日夜驰，又传寒讯满天涯。疏林月冷乌啼夜，旧径风乾鹿过时。

此日禁霜馀老干，他时承露待孙枝。却看生意依然在，休抱淮南木落悲。

作者简介：原名则仁，号溎生，名宿金一士之孙。清末民初人，先应邀兖州县官幕友，后以捐班至广东候补，得署赤溪直隶厅同知。五十岁后，因丁忧而依例解任归里，从事地方文献收集，整理出版，享年八十三岁。著有芙蓉江上草堂诗稿及江阴丛书、粟香室丛书等多种。